**აფხაზეთის ავტონომიური რესპუბლიკის მთავრობა**

**იმერეთის, გურიის, რაჭა-ლეჩხუმისა და ქვემო სვანეთის რეგიონებსა და აჭარის ავტონომიურ რესპუბლიკაში აფხაზეთის ავტონომიური რესპუბლიკის მთავრობის წარმომადგენლობა**

**2018 წელს გაწეული მუშაობის ანგარიში**

**ქუთაისი 2018 წელი**

იმერეთის, გურიის, რაჭა-ლეჩხუმისა და ქვემო სვანეთის რეგიონებსა და აჭარის ავტონომიურ რესპუბლიკაში აფხაზეთის ავტონომიური რესპუბლიკის მთავრობის წარმომადგენლობამ საანგარიშო პერიოდში წინასწარ განსაზღვრული პრიორიტეტების რეალიზების მიზნით შემუშავებული სამუშაო გეგმების შესაბამისად განახორციელა შემდეგი აქტივობები :

**პრიორიტეტი1:** სახელმწიფო სტრატეგია ოკუპირებული ტერიტორიების მიმართ ჩართულობა-თანამშრომლობის გზით;

**მიზანი:** იმპლემენტაციაში მონაწილეობის მიღება და ხელშეწყობა

* 1. **აქტივობები**
* წარმომადგენლობა აქტიურად იყო ჩართული აფხაზეთის ოკუპირებული ტერიტორიებზე მცხოვრები იმ მოქალაქეების სპეციალურ სახელმწიფო სამედიცინო პროგრამაში ჩართვის ხელშეწყობის საქმეში, რომლებიც საჭიროებდნენ მკურნალობას;
* წარმომადგენლობის აფხაზეთის ავტონომიური რესპუბლიკის ოკუპირებული ტერიტორიიდან იძულებით გადაადგილებულ (დევნილის სტატუსის მაძიებელი) პირთა ფოტოიდენტურობის დადასტურებისა და მუდმივი საცხოვრებელი ადგილის დამდგენმა კომისიამ 108 განცხადებაზე მიიღო გადაწყვეტილება.

**1.2 შედეგები**

* წარმომადგენლობის აფხაზეთის ავტონომიური რესპუბლიკის ოკუპირებული ტერიტორიიდან იძულებით გადაადგილებულ (დევნილის სტატუსის მაძიებელი) პირთა ფოტოიდენტურობის დადასტურებისა და მუდმივი საცხოვრებელი ადგილის დამდგენმა კომისიამ დადებითი გადაწყვეტილების შედეგად გასცა 104 დასკვნა; უარი ეთქვა 0; განუხილველად დატოვა 1; ადმინისტრაციულ წარმოებაშია-9; ხოლო 3-ზე შეჩერებულია ადმინისტრაციულ წარმოება; დეტალური ინფომაცია იხილეთ დანართში N1.
* იმერეთის რეგიონში მოქედი არასამთავრობო ორგანიზაცია „მშვიდობიანი და საქმიანი კავკასიასა“ და აფხაზეთის ა.რ. ჯანმრთელობისა და სოციალური უზრუნველყოფის სამინისტროსთან თანამშრომლობით სხადასხვა სახის დახმარება გაეწია 8 მოქალაქეს; გარდა ამისა, შესაბამისი დასკვნა და ფოტოიდენტურობის წერილობითი დასტური გაიცა სოციალ-ეკონომიკური მდგომარეობის გამო აფხაზეთის ოკუპირებული ტერიტორიიდან გადმოსულ 12 ეთნიკურად აფხაზ მოქალაქეზე, ასევე, ორ ეთნიკურად რუსსა და ეთნიკურად უკრაინელ ოთხ მოქალაქეზე;

**პრიორიტეტი 2**: იგპ-თა სოციალური პირობების გაუმჯობესების ხელშეწყობა

**მიზანი:** სოციალურად დაუცველ იგპ-თა მატერიალური დახმარების აღმოჩენა; საარსებო წყაროებზე ხელმისაწვდომობის ხარისხის ამაღლება.

* 1. **აქტივობები**
* სამოქმედო რეგიონში განთავსებული აფხაზეთიდან იძულებით გადაადგილებული მოსახლეობის ინფორმირებულობის დონის ამაღლებისა და მათ წინაშე არსებული სოციალურ-ეკონომიკური და ყოფითი პრობლემების შესწავლისა და მოგვარების ხელშეწყობის მიზნით მოეწყო გასვლითი შეხვედრები სამოქმედო რეგიონის ყველა მუნიციპალიტეტში.
* პროგრამის ფარგლებში დევნილთა კომპაქტური ჩასახლების ობიექტებში მცხოვრებ მოქალაქეებს მიეწოდათ ინფორმაციები ქვეყნის ცენტრალური, მუნიციპალური და აფხაზეთის ავტონომიური რესპუბლიკის მთავრობის მიერ დაგეგმილი იმ პროგრამებისა და სერვისების შესახებ, რომლებითაც შეუძლიათ ისარგებლონ იძულებით გადაადგილებულმა პირებმა, ასევე ვეტერანთა დაზღვევისა და სტატუსის მინიჭების საკითხებზე;
* წარმომადგენლობის ”აფხაზეთის ავტონომიური რესპუბლიკის ოკუპირებული ტერიტორიიდან იძულებით დაგაადგილებულ პირთა - დევნილთა სოციალური დაცვის მიზნით ერთჯერადი დახმარების გამცემმა კომისიის" სახელზე სულ შემოვიდა 889 განცხადება.
* ბინათმესაკუთრეთა ამხანაგობების მხარდაჭერის მიზნით, მიმდინარე წლის სექტემბერში წარმომადგენლობის ხელმძღვანელის პირადი ინიციატივითა და მონაწილეობით ქ. ბათუმში მოეწყო შეხვედრა თამარის დასახლებაში (ე.წ. ბენზე) 22 კორპუსში განთავსებული დევნილი მოსახლეობის ბინათმესაკუთრეთა ამხანაგობების თავმჯდომარეებთან. შეხვედრაში მონაწილეობას იღებდნენ ქ. ბათუმის საკრებულოს თავმჯდომარის მოადგილე (თ. სალუქვაძე) და აჭარის ა/რ ჯანდაცვის სამინისტროს დევნილთა საქმეების სამსახურის უფროსი (ბ. ქობალაძე)
* დევნილი მოსახლეობის სოციალური მდგომარეობის მონიტორინგის პროგრამის ფარგლებში, აფხაზეთის ავტონომიური რესპუბლიკის მტავრობის თავმჯდომარის მოვალეობის შემსრულებელთან ერთად მოეწყო გასვლითი შეხვედრა ცაგერის მუნიციპალიტეტში განთავსებულ იგპ-თან.

**2.1 გამოვლენილი პრობლემები**

დევნილ მოსახლეობასთან გამართულ შეხვედრებზე გამოთქმული და გამოვლენილი პრობლემებიდან წამყვანია:

* დევნილთა გრძელვადიანი განსახლების პროცედურებთან დაკავშირებული საკითხები;
* სოციალურად დაუცველთა ერთიან ბაზაში ბენეფიციართა ჩართვისა და ამოყვანის საკითხები;
* მაღალტექნოლოგიურ სამედიცინო გამოკვლევებზე ხელმისაწვდომობა და პირველადი ჯანდაცვის საკითხები;
* რიგ ობიექტებში შექმნილია მძიმე საყოფაცხოვრებო პირობები, არსებობს კომუნალური ხასიათის პრობლემები;
* კომპაქტურად ჩასახლებულ ობიექტებზე (ახალრეაბილიტირებულ) ამხანაგობების შექმნასა და ფუნქციონირებასთან დაკავშირებული საკითხები;
* ვეტერანთა სამედიცინო მომსახურეობისა და სოციალური შეღავათების საკითხები; *ითხოვენ საყოფაცხოვრებო (კომუნალური) სუბსიდიების აღდგენას.*
* ვეტერანის სტსტუსის მინიჭებასთან დაკავშირებული საკითხები.
* გაზრდილია ერთჯერადი ფულადი დახმარების მაძიებელთა რიცხვი, კატეგორიის მიღმა დარჩენილი ადამიანები მუდმივად მოგვმართავენ თხოვნით, გათვალისწინებულ იქნას მათი ინტერესი. განსაკუთრებით, მძიმე სოციალურ მდგომარეობაში არიან ომის მონაწილე, მეორე და მესამე ჯგუფის ომის ვეტერანები და სხვა მოქალაქეები.
* მაღალი ფასები მედიკამენტებზე და სხვა;
* ცაგერის მუნიციპალიტეტში ვიზიტისას სასტუმრო „ლეჩხუმში“ განთავსებულმა მოქალაქეებმა ითხოვეს დახმარება სათბობი შეშის შეძენაში.

**2.3 რეაგირებები და შედეგები**

* წარმომადგენლობის სამოქმედო რეგიონში მცხოვრებ დევნილ მოსახლეობასთან გასვლითი შეხვედრების შედეგად ამაღლდა მათი ინფორმირებულობის დონე იმ სერვისებზე, რომელთა ამოქმედება დაგეგმილია მიმდინარე წელის ცენტრალური, მუნიციპალური, აფხაზეთის ა.რ. მთავრობისა და სხვადასხვა სახელმწიფო სტრუქტურების ბიუჯეტებით. შედეგად:
* საანგარიშო პერიოდში წარმომადგენლობის ”აფხაზეთის ავტონომიური რესპუბლიკის ოკუპირებული ტერიტორიიდან იძულებით დაგაადგილებულ პირთა - დევნილთა სოციალური დაცვის მიზნით ერთჯერადი დახმარების გამცემი კომისიის" სახელზე სულ შემოვიდა 889 განცხადება. განხილული განცხადებიდან დაკმაყოფილდა 850 ბენეფიციარი, სულ პროგრამის ფარგლებში გაიცა 117000 ლარი (დეტალური ინფორმაცია იხ. დანართში N2ა , N2ბ );
* აფხაზეთის ავტონომიური რესპუბლიკის ჯანმრთელობისა და სოციალური დაცვის სამინისტროს პროგრამებით ისარგებლა 21-მა ბენეფიციარმა, რომლებმაც უფასოდ გადაიღეს მაგნიტურ-რეზონანსული კომპიუტერული ტომოგრაფია;
* წარმომადგენლობის თანამშრომლების მიერ მომზადებული სათანადო დოკუმენტაციის საფუძველზე ელ-დი-ეს ჩირითის ჰუმანიტარულმა ორგანიზაციამ 10 ინვალიდს გადასცა ეტლები; აღნიშნულ საკითხთან დაკავშირებით განცხადებების მომზადება და საბუთების მოწესრიგება, ასევე შესაბამის სამსახურებში გადაგზავნა, ეტლების ბენეფიციარებთან მიტანა და ტექნიკური უზრუნველყოფა მოხდა წარმომადგენლობის თანამშრომლების თეიმურაზ წულაიასა და ირინე წიფიანის ჩართულობითა და დახმარებით.
* წარმომადგენლობის თანამშრომლის ციალა კოპალიანის ხელშეწყობით გაწეული კონსულტაციების შედეგად, 46-მა მოქალაქემ მიიღო საქართველოს ომისა და შეიარაღებული ძალების ვეტერანის სტატუსი.
* წარმომადგენლობის წყალტუბოს განყოფილების აქტიური ჩართულობით ქ. წყალტუბოში 2018 წლის განმავლობაში, ადგილობრივმა მუნიციპალიტეტმა დახმარების პროგრამის ფარგლებში სამედიცინო მომსახურეობებისათვის ფულადი დახმარება გაუწია 35 დევნილს, სამედიცინო დაწესებულებებში ჩარიცხულმა თანხამ 13943,78 ლარი შეადგინა.
* გარდაცვლილი დევნილის 35 ოჯახს დაკრძალვის ხარჯებისათვის თითოეულს 250 ლარი. სულ თანხა 8750 ლარი შეადგინა.
* 3 და მეტ შვილიან ოჯახებს გაეწიათ ფულადი დახმარება 200 ლარი. თითოეულს სულ 20 ოჯახს ჯამში 4000 ლარი. საქართველოს ტერიტორიისთვის მებრძოლ პენსიონერთა დახმარება თითოეულს 200 ლარი 131 დევნილის დევნილს სულ გაცემულია 262000 ლარი.
* უსინათლო ინვალიდებს ინვალიდზე გაიცა თითოეულზე 200 ლარი 5 დევნილს სულ 1000 ლარი.
* ცერებალური დამბლით დაავადებულ 8 დევნილს გაეწია ფულადი დახმარება თითოეულს 500 ლარი, სულ 4000 ლარი. ინვალიდ ბავშვთა დახმარება, 16 დევნილს გადაეცა, სულ 8000.
* სტიქიით დაზარალებულ 1 ოჯახს 500 ლარი,
* 4 მრავალშვილიან დევნილ ოჯახს საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის მინისტრის დახმარებით გადაეცათ თითოეულს 400 ლარის ღირებულების სურსათი.
* აფხაზეთის ა/რ-დან დევნილთა სოციალური დაცვის მიზნით ერთჯერადი დახმარება გაეწიათ: I-ჯგ ინვალიდებს, მარჩენალდაკარგულებს, ოთხი და მეტი არასრულწლოვან შვილთა ოჯახებზე, უნარშეზღუდულ ბავშვებზე და ბ/ ინვალიდებზე, სხვა მძიმე სოციალურ მდგომარეობაში მყოფ ოჯახბზე, მარავალშვილიანი, სულ დახმარება გაეწია 185.
* ქ. ქობულეთში კომპაქტურად ჩასახლების ობიექტების საერთო ფართები, დერეფნები, სხვენი (გარდა საცხოვრებელი ფართებისა) აღირიცხება სახელმწიფო საკუთრებად, რაც პრობლემებს ქმნის იქ მცხოვრებ მობინადრეებისთვის - კერძოდ ვერ ღებულობენ მუნიციპალიტეტის მიზნობრივ ინფრასტრუქტურულ პროგრამებში მონაწილეობას (შენობების რემონტის, მოვლა-პატრონობისა და ეზოების კეთილმოწყობის საქმეში).
* განსაკუთრებულად უმწეო მდგომარეობაში მყოფი დევნილი ოჯახები, (სოციალურად დაუცველები), რომელებიც ითხოვდნენ სათბობ შეშას, წარმომადგენლობის თანამშრომლის ლაშა გადილიას ხელშეწყობით მუნიციპალიტეტის შესაბამისმა სამსახურმა დააკმაყოფილა შეძლებისამებრ ( 4 ოჯახი).
* წარმომადგენლობის თანამშრომლის ლაშა გადილიას დახმარებით ქ. ქობულეთში მცხოვრებ დევნილებს, დევნილთა სამინისტროში 27 გადაგზავნილი განცხადებებიდან 14 ბენეფიციარი ამ ეტაპისთვის დააკმაყოფილეს. (ზოგიერთი 100 ლარის ოდენობით, ზოგიერთი 150 ლარის ოდენობით , ზოგიერთი კიდევ 200 ლარი გამოეყოთ).
* წარმომადგენლობის საკურატორო\_\_ხონის სამხედრო დასახლებაში დევნილ მოსახლეობასთან შეხვედრისას დაფიქსირდა, რომ ადგილობრივი მმართველობა ყოველწლიურად ახერხებს ვეტერანებისათვის ერთჯერადი დახმარების გაცემასა და გადაუდებელი საკითხების მოგვარებას.
* რაც შეეხება ამხანაგობების ვადის ამოწურვასთან დაკავშირებულ პრობლემებს, წარმომადგენლობის თანამშრომლების მიერ კონსულტაციების შემდეგად რამოდენიმე კორპუსში ჩამოყალიბდა ამხანაგობები.
* ქ. ქობულეთში კომპაქტურად ჩასახლების ობიექტების საერთო ფართები, დერეფნები, სხვენი (გარდა საცხოვრებელი ფართებისა) აღირიცხება სახელმწიფო საკუთრებად, რაც პრობლემებს ქმნის იქ მცხოვრებ მობინადრეებისთვის - კერძოდ, ვერ ღებულობენ მუნიციპალიტეტის მიზნობრივ ინფრასტრუქტურულ პროგრამებში მონაწილეობას (შენობების რემონტის, მოვლა-პატრონობისა და ეზოების კეთილმოწყობის საქმეში).
* განსაკუთრებულად უმწეო მდგომარეობაში მყოფი დევნილი ოჯახები, (სოციალურად დაუცველები), რომელებიც ითხოვდნენ სათბობ შეშას, წარმომადგენლობის თანამშრომლის ლაშა გადილიას ხელშეწყობით მუნიციპალიტეტის შესაბამისმა სამსახურმა დააკმაყოფილა შეძლებისამებრ ( 4 ოჯახი).
* წარმომადგენლობის თანამშრომელი ლაშა გადილია ქობულეთში მცხოვრებ დევნილებს დაეხმარა დევნილთა სამინისტროში განცხადებების გადაგზავნაში. 27 განცხადებებიდან ამ ეტაპისთვის 14 უკვე დაკმაყოფილებულია (100, 150 და 200 ლარის ოდენობით).
* წარმომადგენლობის თანამშრომლის ციალა კოპალიანის ხელშეწყობით გაწეული კონსულტაციების შედეგად, 46-მა მოქალაქემ მიიღო ვეტერანის სტატუსი.
* ქ. ქუთაისში მრავალპროფილური საავადმყოფო „მედიქალსიტის“ ოფთალმოლოგების მიერ, ომის ვეტერანებისათვის, განხორციელდა 2 დღიანი უფასო აქცია, სადაც გამოკვლევა ჩაიტარა 25 - მა დევნლმა ვეტერანმა. იგივე პროექტი გრძელდება ამჯერად პენსიონერი დევნილი მოქალაქეებისათვის, რომლებსაც გადაეცემათ 100 ლარიანი ვაუჩერი და მიეცემათ შესაძლებლობა ჩაიტარონ თვალის გამოკვლევა; პროგრამით უკვე ისარგებლა 2-მა პენსიონერმა; ქ. ქუთაისში ინფექციური საავადმყოფოს ოფთალმოლოგების მიერ, ომის ვეტერანებისათვის, განხორციელდა 2 დღიანი უფასო აქცია, სადაც გამოკვლევა ჩაიტარა 25 - მა დევნლმა ვეტერანმა.
* აჟარის (ზემო აფხაზეთის) მუნიციპალიტეტის გამგეობის ორგანიზებით იმერეთის რეგიონში კომპაქტურად ჩასახლებულ ობიექტებში (მხოლოდ კოდორის დევნილებზე) საახალწლო ნობათის სახით გადეცა 120 ოჯახს
* 2018 წლის მეორე კვარტალში, აჟარის (ზემო აფხაზეთის) მუნიციპალიტეტის გამგეობის მიერ მოეწყო ექსკურსია ხონის რაიონში, გორდის კანიონში. ექსკურსიაში მონაწილეობა მიიღეს ქ. ქუთაისში განსახლებულმა 11-დან 25 წლამდე ასაკის აჟარიდან დევნილმა მოქალაქეებმა. ექსკურსიის დაორგანიზებაში აქტიურად მონაწილეობდა წრმომადგენლობის თანამშრომელი ირინე წიფიანი;
* ბინათმესაკუთრეთა ამხანაგობების მხარდაჭერის მიზნით, ქ. ბათუმში თამარის დასახლებაში მოწყობილ შეხვედრაზე განხილულ იქნა ბმა-ის შექმნასა და ფუნქციონირებასთან დაკავშირებული პრობლემები და დაისახა მათი მოგვარების გზები. პროცესში აქტიურადაა ჩართული ქალაქის საკრებულო. ამ საკითხებთან ერთად მოსახლეობის წარმომადგენლებმა წამოწიეს საქალაქო ტრანსპორტის ფუნქციონირებასთან დაკავშირებული პრობლემები, რომლებზეც რეაგირება იტვირთა საკრებულოს თავმჯდომარის მოადგილემ.
* საანგარიშო პერიოდში ქ. სამტრედიაში, ქ. ქობულეთსა და ქ. ბათუმში მოეწყო აფხაზეთის ა/რ ჯანმრთელობის დაცვის სამინისტროს სამედიცინო პროფილაქტიკური აქციები, რომელთა დაორგანიზებაში აქტიურად იყო ჩართული წარმომადგენლობა;
* დევნილთა სოციალური მდგომარეობის გაუმჯობესების მიზნით წარმომადგენლობამ წარადგინა წინადადებები კატეგორიების ჩამონათვალში დაემატოს „საქართველოს ტერიტორიული მთლიანობისათვის ომის მონაწილე სოციალურად დაუცველი მეორე ჯგუფის ინვალიდები“ და თითოეულ კატეგორიაზე ერთჯერადი მატერიალური გასაცემელი გაიზარდოს 150 ლარიდან 200 ლარამდე.
* აფხაზეთის ავტონომიური რესპუბლიკის მთავრობის თავმჯდომარის მ.შ.-ის 2018 წლის 26 სექტემბრის N122 ბრძანებით წარმომადგენლობას გამოეყო 4720 ლარი ცაგერის მუნიციპალიტეტში, სასტუმრო „ლეჩხუმში“ მცხოვრები დევნილი ოჯახებისათვის სათბობი შეშისა და სურსათის შეძენისა და გადაცემისათვის. არნიშნული პროგრამის ფარგლებში სასტუმროში განტავსებულ ოჯახებს გადაეცათ 7-7 კუბ. მ. სათბობი შეშა და სასურსათო ნაკრები, სულზე ერთი პაკეტის ოდენობით. (სულ 24 პაკეტი);

**პრიორიტეტი 3.** იგპ-თა საცხოვრებელი პირობების შესწავლა-მონიტორინგი

**მიზანი:** იგპ-თა საცხოვრებელი პირობების გაუმჯობესების ხელშეწყობა

**3.1 აქტივობები**

**-** საკურატორო რეგიონში განთავსებულ დევნილ მოსახლეობასთან გასვლითი შეხვედრების ფარგლებში, მათ წინაშე არსებულ სხვა პრობლემებთან ერთად ვეცნობოდით კომუნალურ და ინფრასტრუქტურული ხასიათის პრობლემებსაც. ასევე, ობიექტებში მცხოვრებ დევნილ მოქალაქეებს მიეწოდა ინფორმაციები საქართველოს ოკუპირებული ტერიტორიებიდან იძულებით გადაადგილებულ პირთა განსახლებისა და ლტოლვილთა სამინისტროს პროგრამის იგპ-თა გრძელვადიანი საცხოვრებელი ფართებით უზრუნველყოფისა და აფხაზეთის მთავრობის წარმომადგენლობაში დევნილთა მართლზომიერ სარგებლობაში გადაცემულ საცხოვრებელ კორპუსებში მცირე და გადაუდებელი სარემონტო სამუშაოების პროგრამების შესახებ. მოვისმინეთ და პასუხი გავეცით მოქალაქეების შეკითხვებს.

**-** იგპ-თა მართლზომიერ მფლობელობაში გადაცემულ საცხოვრებელ ფართებში მცირე სარემონტო სამუშაოების დაფინანსების პროგრამის ფარგლებში შესაბამისი კომისიის სახელშე შემოსულია 13 კოლექტიური განცხადება;

**-** მიმდინარე წლის27-29 ნოემბერს იმერეთის რეგიონში განვითარებული სტიქიის შედეგად დაზიანებული საცხოვრებელი კორპუსებისათვის მიყენებული ზარალის მონიტორინგი და მათი აღმოფხვრის ლობირება.

**3.2 გამოვლენილი პრობლემები**

- გასვლით შეხვედრებზე გამოვლენილი, დევნილთა წინაშე არსებულ ინფრასტრუქტურული და კომუნალური ხასიათის პრობლემები, მუნიციპალიტეტებისა და განსახლების ობიექტების მიხედვით მოცემულია ცხრილში (იხ დანართი 3);

- რიგ მუნიციპალიტეტეტბში დევნილებისათვის უკვე დაკანონებულ ობიექტებში კვლავ გვხდება ოჯახები, რომლებსაც სხვადასხვა მიზეზებით (არ იყვნენ ადგილზე, ან აქვთ დავა გამოყოფილ ფართზე) არ აქვთ დაკანონებული საცხოვრებელი ფართები.

- კვლავ აქტუალურია დევნილი ოჯახებისათვის საკუთრებაში გადაცემული საცხოვრებელი კორპუსების საკადასტრო საზღვრების დადგენისა და ადგილობრივი მუნიციპალიტეტების ბალანსზე მათი აყვანის საკითხები.

- სტიქიის შედეგად იმერეთის რეგიონში სხვადასხვა ხარისხით დაზიანდა იგპ ოჯახების განთავსების 12 ობიექტი; განსაკუთრებით მძიმე ზიანი მიადგა 4 ობიექტს (ქუთაისში 1 და წყალტუბოში 3)

**3.3 რეაგირებები და შედეგები**

* ქ. წყალტუბოში 9 აპრილის ქუჩაზე დევნლთა ჩასახლებაში მე 8 კორპუსის გარე კედლებზე ჩამოეშლილი ბათქაში. ლტოლვილთა დანგასახლების სამინისტროს, ასევე წყალტუბოს მუნიციპალიტეტის დახმარებით აღნიშნული პრობლემა მოგვარებულია.
* აფხაზეთის ავტონომიური რესპუბლიკის ოკუპირებული ტერიტორიიდან იძულებით გადაადგილებულ პირთა-დევნილთა საკუთრებაში/სარგებლობაში გადაცემულ საცხოვრებელ ობიექტებში მცირეფასიანი და გადაუდებელი სარემონტო სახის სამუშაოების ჩატარების კომისიის სახელზე მიმდინარე წლის განმავლობაში შემოვიდა 13 განცხადება, ყველა განცხადება დადებითად გადაწყდა, ობიექტებზე შესრულებული სამუშაოს მიხედვით მოცემულია ცხრილში (იხ დანართი 2, თან ერთვის);
* წარმომადგენლობის აქტიური ჩარევის შედეგად სტიქიით დაზიანებულ 12-ვე საცხოვრებელ კორპუსს დროულად ჩაუტარდა სარეაბილიტაციო სამუშაოები.

**პრიორიტეტი 4.** ოფიციალურ კორესპონდენციათა რეგისტრაცია, საქმის წარმოება.

|  |  |  |
| --- | --- | --- |
| იმერეთის, გურიის, რაჭა-ლეჩხუმისა და ქვემო სვანეთის რეგიონებისა და აჭარის ავტონომიური რესპუბლიკის მთავრობის წარმომადგენლობა  (აპარატი) | | |
|  | საქმიანი კორესპონდენციების შესახებ  სტატისტიკური მონაცემები  2018 წლის 25 დეკემბრის მდგომარეობით | |
|  | **დასახელება** | **რ-ბა  წლიური** |
| **სულ კორესპონდენცია** | | 3839 |
|  | შემოსული კორესპონდენციების დარეგისტრირება, სელექცია და ადრესატისათვის გადაცემა |  |
| **1** | სულ შემოსული კორესპონდენცია | 2284 |
|  | მათ შორის: |  |
| 1,1 | მოქალაქის განცხადება | 1031 |
|  | აქედან - |  |
| 1.1.1 | [ერთჯერად მატერიალურ დახმარებაზე](file:///F:\წარმომადგენლობა\warmomadgenloba\warmomadgenloba%202018\აგარიშები\2018\ანგარიში%20აპარატის%20სტატისტიკა%20წლიური%20%201%20კვარტ%202018.xlsx#ერთჯ!A1) | 889 |
| 1.1.2 | მუდმივი საცხოვრებელი ადგილის შესახებ ცნობის მიღებაზე | 92 |
| 1.1.3 | მუდმივი საცხოვრებელი ადგილის შესახებ კომისიის დასკვნის მიღებაზე | 120 |
| 1.1.4 | სამხედრო გაწვევაზე (პირველადი აღრიცხვა, რეზერვში ჩარიცხვა; გაწვ გადავ. და სხვ) | 72 |
| 1.1.5 | დასაქმებაზე | 2 |
| 1.1.6 | მცირე რემონტზე | 13 |
| 1.1.7 | გენოციდზე | 16 |
| 1.1.8 | სხვადასხვა საკითხებზე | 12 |
| 1,2 | **შიდა მიმოწერის** | **551** |
| 1,3 | უწყებრივად მიღებულია წერილი: | 549 |
| 1.3.1 | საქართველოს სახელმწიფო უწყებებიდან მიღებული კორესპონდენციის საერთო რაოდენობა | 348 |
| 1.3.2 | **აფხაზეთის ა.რ. მთავრობის აპარატიდან შემოვიდა წერილი** | **85** |
|  | მათ შორის: |  |
|  | [ერთჯერადი მატერიალური](file:///F:\წარმომადგენლობა\warmomadgenloba\warmomadgenloba%202018\აგარიშები\2018\ანგარიში%20აპარატის%20სტატისტიკა%20წლიური%20%201%20კვარტ%202018.xlsx#'მთავრ ერთჯ'!A1) | 27 |
| 1.3.3 | სხვადასხვა | 14 |
| 1.3.3 | აფხაზეთის ა.რ. დევნილთა საქმეების დეპარტამენტი | 58 |
|  | აფხაზეთის ფინანსთა სამინისტრო | 5 |
|  | აღმოს საქ აფხაზეთის მთავრობის წარმ-ობა | 26 |
|  | აჟარის ზემო აფხაზეთის მინიც | 1 |
|  | აფხაზეთის იუსტიციის დეპ-ტი | 14 |
|  | სამეგრ-ზემო სვანეთში აფხაზეთის მთავრობის წარმ-ობა | 12 |
| 1.3.4 | სხვადასხვა ორგანიზაციებიდან | 10 |
| 1,4 | სასამართლო | 143 |
|  | **გასული კორესპონდენციების დარეგისტრირებას და მათ გადაგზავნა** | |
| 2 | **სულ დარეგისტრირდა** | 939 |
| 2,1 | სახელმწიფო უწყებაში | 616 |
|  | მათ შორის | 0 |
| 2.1.1 | საქართველოს სახელმწიფო უწყებებში | 274 |
| 2.1.2 | ადგილობრივი ტერიტორიული ორგანოების მიხედვით | 87 |
| 2.1.3 | აფხაზეთის სტრუტურებში | 222 |
|  | აქედან:აფხაზეთის მთავრობაში | 87 |
|  | აფხაზეთის ა.რ. დევნილთა საქმეების დეპარტამენტში | 50 |
|  | აფხაზეთის ფინანსთა სამინისტრო | 22 |
|  | აღმოს საქ აფხაზეთის მთავრობის წარმ-ობა | 20 |
|  | აჟარის ზემო აფხაზეთის მუნიც | 1 |
|  | აფხაზეთის იუსტიციის დეპ-ტი | 13 |
|  | სამეგრ-ზემო სვანეთში აფხაზეთის მთავრობის წარმ-ობა | 29 |
| 2.1.4 | სრს ქუთაისი | 6 |
|  | სრს აფხაზეთი | 27 |
| 2,2 | სხვადასხვა ორგანიზაციებში | 25 |
| 2,3 | მოქალაქეებზე, მათ შორის: | 206 |
| 2.3.1 | პასუხი მოქალაქეებს | 18 |
| 2.3.2 | მუდმივი საცხოვრებელი ადგილის შესახებ დასკვნა | 126 |
| 2.3.3 | (საქართველოს ოკუპირებული ტერიტორიებიდან იძულებით გადაადგილებულ პირთა განსახლებისა და ლტოლვილთა სამინისტროში-58, | 106 |
| 2,4 | **სასამართლო** | 92 |
|  | | |
| 3 | გერბიანი ბლანკების დარეგისტრირება სულ | 403 |
|  | მათ შორის: | 0 |
| 3,1 | შვებულებებზე და მივლინებებზე (01-41) | 217 |
| 3,2 | ძირითადი საქმიანობის შესახებ (01-05) | 110 |
| 3,3 | კადრებზე (01-40) | 32 |
|  | ადმინისტრაციულ-სამეურნეო | 0 |
| 4 | **მოქალაქეთა განცხადებების დარეგისტრირება და შესაბამისი ადრესატებისათვის გადაგზავნა** | |
|  | სულ შემოვიდა | 121 |
| 4,1 | აქედან მუდმივი საცხოვრებელი ადგილის შესახებ ცნობის მიღებაზე | 44 |
| 4,2 | დასაქმებაზე | 1 |
| 4,3 | სამხედრო მოწმობის მიღებასა და რეზერვში ჩარიცხვასთან დაკავშირებით | 49 |
| 4,4 | მცირე რემონტზე შემოვიდა დევნილთა კოლექტიური განცხადებები | 13 |
| 4,5 | გენოციდზე | 16 |
| 4,6 | სხვადასხვა | 12 |
| 5 | **სხვადასხვა სახის ცნობების დარეგისტრირება და გაცემა** | |
|  | სულ გაიცა | 183 |
|  | აქედან: | 0 |
| 5,1 | საქართველოს ოკუპირებული ტერიტორიებიდან იძულებით გადაადგილებულ პირთა განსახლებისა და ლტოლვილთა სამინისტროში | 127 |
| 5,2 | სრს აფხაზეთის სამსახურში წარსადგენად | 51 |
| 5,3 | ქუთაისის საქალაქო სასამართლოში | 1 |
| 6 | **წარმომადგენლობის აფხაზეთის ავტონომიური რესპუბლიკის ოკუპირებული ტერიტორიებიდან იძულებით გადაადგილებულ (დევნილის სტატუსის მაძიებელი) პირთა ფოტოიდენტურობის დადასტურებისა და მუდმივი საცხოვრებელი ადგილის დამდგენი კომისიაზე** | |
|  | სულ შემოვიდა | 121 |
| 6,1 | დადებითი დასკვნა გაიცა | 108 |
| 6.1.1 | აქედან განმეორებით გაიცა | 11 |
| 6,2 | უარი ეთქვა | 0 |
| 6,3 | კომისიურად განუხილველად დატოვებულ იქნა | 1 |
| 6,4 | ადმინისტრაციულ წარმოებაშია | 9 |
| 6,5 | შეჩერებულია ადმინ წარმოება | 3 |
| 7 | ქ.ქუთაისში აფხაზეთის ეგიდით მომუშავე ორგანიზაციების სტატისტიკური მონაცემების ქ.თბილისში აფხაზეთის სტატისტიკის დეპარტამენტში გადაგზავნის ხელშეწყობას და მონიტორინგი | 32 |
| 8 | **წარმომადგენლობის სხვადასხვა სახის ოქმების წარმოება და შენახვა, სულ** | 81 |
| 9 | სათათბირო სხდომების ოქმი | 6 |
| 10 | გაფუჭებული გერბიანი ბლანკების განადგურების ოქმი | 1 |
| 11 | დასკვნების კომისიის ოქმები | 84 |
| 12 | მცირე რემონტების კომისიის სხდომების ოქმი | 13 |

**პრიორიტეტი 5:** წვევამდელთა სამხედრო აღრიცხვაზე აყვანის, წვევამდელთა სამხედრო სავალდებულო და რეზერვისტთა სამხედრო სარეზერვო სამსახურში გაწვევის ორგანიზებაში მონაწილეობის მიღება;

**მიზანი:** წვევამდელთა გაწვევა საქართველოს შეიარაღებულ ძალებში სამხედრო სავალდებულო სამსახურის გასავლელად

2018 წლის 28 დეკემბრის მდგომარეობით წარმომადგენლობის სამხედრო სამსახურის მიერ:

1. ადგილობრივი სამხედრო სამსახურიდან გამოგზავნილი მოქალაქეების 148 პირადი საქმე მიღებულია, რომლებიც აყვანილნი არიან აღრიცხვაზე. პირადი საქმეები შეტანილია ალფავიტურ წიგნში, პირადი საქმეების დასტური გაეგზავნა ადრესატს.

2. ჩარიცხულია რეზერვში საქართველოს კანონის 21-ე მუხლის მე-3 პუნქტის საფუძველზე 173 წვევამდელი, რომლებსაც შეუსრულდათ ზღვრული ასაკი.

3. აღრიცხვაზე აყვანილია და ჩარიცხულია რეზერვში 42 რეზერვისტი: აქედან 27 რეზერვისტი შინაგან საქმეთა სამინისტროდან, 9 რეზერვისტი საქართველოს შეიარღებულ ძალებიდან, სასჯელაღსრულების დეპარტამენტიდან 6 რეზერვისტი. სამივე უწყებებში გაგზავნილია დასტური.

4. საქართველოს თავდაცვის სამინისტროდან მიღებულია 6 პირადი საქმე. შეტანილია ალფავიტურ წიგნში, აყვანილია აღრიცხვაზე დასტური გაეგზავნა ადრესატს.

5. მოხსნილნი არიან საერთო აღრიცხვიდან 9 მოსამსახურე და გადაყვანილნი არიან უწყების სპეცაღრიცხვაზე შინაგან საქმეთა სამინისტროსა და სასჯელაღსრულების დეპატრამენტის მოსამსახურეები, სახელობითი სიები, დროებითი სამხედრო მოწმობები გაეგზავნა ადრესატს.

6. აყვანილია ხელახალ სამხედრო აღრიცხვაზე 14 რეზერვისტი, რომლებიც მოხსნილნი იყვნენ სამხედრო აღრიცხვიდან.

7. საანგარიშო პერიოდში გაცემულია 42 რეზერვისტის დროებითი მოწმობა.

8. გაცემულია წვევამდელების 105 სამხედრო-სააღრიცხვო მოწმობა.

9. სულ გამოწერილია 632 უწყება.

10. დაუწყებულია 512 წვევამდელი

* სამხედრო სამსახურში ჩარიცხულია - 48;
* საქართველოს ქრისტიანულ, ევანგელური, პროტესტანტული ეკლესია - 75;
* შინაგან საქმეთა სამინისტროს გადაეცა - 58 წვევამდელი;
* საერთო გადავადება კანონის განსაზღვრული წესით მიეცათ - 289 წვევამდელს, აქედან:
* ზოგადსაგანმანათლებლო დაწესებულების მოსწავლე - 18;
* ორი და ორზე მეტი შვილი - 12;
* არის სტუდენტი - 136;
* შეზღუდულად ვარგისია - 49;
* არის დედისერთა - 35;
* ჰყავს ერთი შვილი - 14;
* გადაიხადა გადავადების მოსაკრებელი - 3;
* დროებით უვარგისი - 9;
* გაწვევის გადავადების უფლება მინიჭებული აქვს საქართველოს პრემიერ-მინისტრის მიერ - 3;
* შეზღუდული შესაძლებლობების მქონე - 7;
* არის საქართველოს კანონმდებლობით განსაზღვრული შეზღუდული შესაძლებლობების მქონე ოჯახის წევრთან - 1;
* მის მიმართ მიმდინარეობს სისხლის სამართლის დევნა - 2.

11 ქ. ქუთაისის საქალაქო სასამართლოს გადაცემულია -42 წვევამდელი;

* ჯარიმა 1000 ლარი - 14.

12. დარჩენილი 120 უწყებიდან:

* გასულია საქართველოს ფარგლებს გარეთ – 17 წვევამდელი;
* შიდა მიგრაცია - 57 წვევამდელი;
* აფხაზეთში იმყოფება - 4 წვევამდელი;
* პატიმრობაშია - 3;
* არადევნილია - 1;
* დაურიგებელი დარჩა - 38.

დაუწყება ხდებოდა სამხედრო სამსახურისა და წარმომადგენლობის სამსახურის მიერ.

10. წვევამდელთა შემკრებ-გამანაწილებელ პუნქტში წარდგენილია 118 წვევამდელი სათანადო საბუთებით.

11. სამხედრო სავალდებულო სამსახურში ჩარიცხულია 48 წვევამდელი. აქედან, 8 წვევამდელი გაწვეული იქნა თერჯოლის, ზესტაფონის, ოზურგეთის, ვანისა და ლენტეხის სამხედრო განყოფილებების მიერ, მათი გაწვევა ჩაეთვალა წარმომადგენლობის წვევამდელთა აღრიცხვის, გაწვევისა და მობილიზაციის სამსახურს.

12. წვევამდელების გადაყვანა ხდება წარმომადგენლობიდან გამოყოფილი სატრანსპორტო საშუალებებით.

13.სამხედრო სამსახურში შემოსულია 212 წერილი, დამუშავებულია მიცემულია სარეგისტრაციო ნომრები, შენახულია შემოსული წერილების ბაინდერში.

14.სამხედრო სამსახურიდან გასულია 186 წერილი, გატარებულია რეგისტრაციის ჟურნალში, ინახება გასული წერილების ბაინდერში.

**2018 წლის გაწვევის კამპანიის მიმდინარეობისას გამოიკვეთა შემდეგი ხასიათის პრობლემები:**

წვევამდელები ხშირად სასამართლოს გადაწყვეტილებებისა და დაჯარიმების მიუხედავად არ ცხადდებიან კომისიაზე, უფრო მეტიც მათი გარკვეული ნაწილი არ ცხადდება სასამართლოზეც და ამ უკანასკნელის დავალების მიუხედავად პოლიციაც ვერ ახერხებს მათ პროცესზე წარდგენას.

შეზღუდული ორგანიზაციული რესურსის მიუხედავად (სამსახურის უფროსის გარდაცვალების გამო მის მოვალეობას ასრულებდა სხვა თანამშრომელი, სამსახურის კიდევ ერთი სპეციალისტი იმყოფებოდა დეკრეტულ შვებულებაში) წარმომადგენლობის წევევამდელთა აღრიცხვის, მობილიზაციისა და გაწვევის სამსახური იყენებდა კანონით გათვალისწინებულ ყველა ბერკეტს, რათა უზრუნველეყო მიღებული გეგმა-დავალების შესრულება, მიმდინარეობდა სათანადო სამუშაოები წვევამდელთა დაუწყებისა და გამწვევ კომისიაზე წარმოდგენისათვის საკურატორო რეგიონების ყველა მუნიციპალიტეტებში. ვთანამშრომლობდით შესაბამის ადგილობრივ სამსახურებთან და უმაღლეს სასწავლებლებთან და სხვა. აღნიშნულის მიუხედავად ჩამორჩენის აღმოსაფხვრისათვის აუცილებელი ღონისძიებების გატარებისას გვიხდებოდა დამატებითი მატერიალურ-ტექნიკური და სხვა ორგანიზაციული რესურსების მობილიზება ისეთი ხელოვნური ბარიერების დაძლევისათვის, როგორიცაა არაკონტროლირებადი შიდა და გარე მიგრაცია. წვევამდელთა უმრავლესობას სხვადასხვა მიზეზებით შეცვლილი აქვთ საცხოვრებელი ადგილის მისამართები, რომელთა დაზუსტება ვერ ხერხდებოდა. ვაწყდებოდით ისეთ გარემოებებსაც, როცა დევნილთა გრძელვადიანი განსახლების სახელმწიფო პროგრამის ფარგლებში დაკმაყოფილებულ ოჯახებს არ ქონდათ შეცვლილი მისამართები და მათი მოძიება და დაუწყება გვიხდებოდა ორივე (ძველ და ახალ) მისამართებზე, რაც უმრავლეს შემთხვევაში უშედეგოდ მთავრდებოდა, რადგან ახალ მისამართზე მიკითხვისას მათი ოჯახის წევრები აცხადებდნენ, რომ წვევამდელი ცხოვრობს ძველ მისამართზე, ძველ მისამართზე მიკითხვისას კი საწინააღმდეგოს აცხადებდნენ, შედეგად ასეთთა დაუწყება და კომისიაზე წარდგენა ვეღარ ხერხდებოდა. იგივე მიზეზებით პოლიციაც ვერ უზრუნველყოფდა კომისიაზე მათ გამოცხადებას.

გასაწვევ რესურსზე უარყოფითად აისახებოდა წვევამდელთა უმაღლეს სასწავლებლებში ხანგრძლივი სწავლაც. კერძოდ: დამამთავრებელი კურსების სტუდენტები მიზანმიმართულად, შეგნებულად იტოვებდენ ერთ ან რამოდენიმე გამოცდას, რის გამოც მათ ემატებათ ერთი სასწავლო სემესტრი (ან სასწავლო წელი) და შესაბამისი ცნობის წარმოდგენით თავს არიდებდენ სამხედრო სავალდებულო სამსახურს.

განსაკუთრებული პრობლემები შეიქმნა გასული წლის მარტიდან, როდესაც პოლიტიკური გაერთიანება „გირჩის“ მიერ დაფუძნდა ე.წ. „საქართველოს ქრისტიანული, ევანგელისტური, პროტესტანტული ეკლესიის - „ბიბლიური თავისუფლების“ რელიგიური ორგანიზაცია, რომლებიც არც მალავენ მათ ძირითად მიზანს „დაეხმარონ წვევამდელებს სამხედრო სავალდებულო სამსახურიდან თავის არიდებაში“. აღნიშნული პერიოდიდან დღემდე წარმომადგენლობის გამწვევ კომისიაზე წვევამდელთა მიერ წარმოდგენილი იყო 75 წერილობითი ცნობა, რომელიც ადასტურებს მღვდელმსახურის სტატუსს და მომქმედი კანონმდებლობით ისინი თავისუფლდებიან სამხედრო სამსახურიდან. იყო შემთხვევები, როცა აღნიშნული საბუთები წვევამდელებმა წარმოადგინეს უშუალოდ გამწვევ-გამანაწილებელ პუნქტში გადაყვანის დღეს, ან სულაც სამედიცინო კომისის გავლამდე რამოდენიმე საათით ადრე, ან სასამართლო პროცესზე. ამ პერიოდამდე, გარკვეული სხვა ხასიათის პრობლემების მიუხედავად წარმომადგენლობა სრულად და რიგ შემთხვევებში გადაჭარბებითაც კი ასრულებდა გეგმა-დავალებებს.

მთელი პასუხისმგებლობით შეგვიძლია განვაცხადოთ, რომ წარმომადგენლობა ძალისხმევას არ იშურებს გაწვევის კამპანიის წარმატებით ჩატარებისა და შესაბამისი შედეგის დადგომისათვის და რომ არა ზემოთ მოყვანილი ხელისშემშლელი გარემოებები გეგმა-გრაფიკში ჩამორჩენას ადგილი არ ექნებოდა. ასევე, გვინდა აღვნიშნოთ, რომ იგივე ტენდენციები შეიმჩნეოდა საშემოდგომო გაწვევისას.

**მიღწეული შედეგები:** საქართველოს შეიარაღებულ ძალებში სამხედრო სავალდებულო სამსახურის გასავლელად წვევამდელთა გაწვევის შესრულებულია გადაჭარბებით.

აფხაზეთის ავტონომიური რესპუბლიკის დევნილთა საქმეების დეპარტამენტის თავმჯდომარის 2016 წლის 18 ნოემბრის #27-ძ/ს ბრძანების საფუძველზე, 1992-1993 და შემდგომ წლებში აფხაზეთის ავტონომიურ რესპუბლიკაში განხორციელებული ეთნიკური წმენდისა და გენოციდის მსხვერპლთა მონაცემების დახვეწა-დაზუსტების მიზნით იმერეთის, გურიის, რაჭა-ლეჩხუმისა და ქვემო სვანეთის რეგიონებსა და აჭარის ავტონომიურ რესპუბლიკაში აფხაზეთის ავტონომიური რესპუბლიკის მთავრობის წარმომადგენლობა, პერიოდულად (არსებობის შემთხვევაში ყოველი კვირის ბოლო სამუშაო დღე) დამუშავებული ინფორმაციას აწვდის აფხაზეთის ავტონომიური რესპუბლიკის დევნილთა საქმეების დეპარტამენტს. საანგარიშო პერიოდში გაიგზავნა ინფორმაცია 2 მოქალაქეზე. ასევე, წარმომადგენლობა ეხმარება აფხაზეთიდან დევნილ მოქალაქეებს „აფხაზეთის იუსტიციის დეპატრამენტის საქვეუწყებო დაწესებულება აფხაზეთის ა.რ არქივის სამმართველოდან“ აფხაზეთში დაღუპული მათი ოჯახის წევრების გენოციდის მსხვერლპად აღიარების შესახებ საარქივო ჩანაწერების მოპოვებაში. საანგარიშო პერიოდში ასეთი დოკუმენტი გაიცა 13 მოქალაქეზე. შესაბამისი საბუთების მომზადებასა და გადაგზავნას უზრუნველყოფს ხელმძღვანელის მოადგილე ნათია კოპალიანი.

საანგარიშო პერიოდში წარმომადგენლობამ დააორგანიზა და განახორციელა სხვადასხვა ღონისძიებები. კერძოდ:

* 1993 წლის 15-16 მარტს განვითარებულ მოვლენებთან დაკავშირებით იმერეთის, გურიის, რაჭა-ლეჩხუმისა და ქვემო სვანეთის რეგიონებსა და აჭარის ავტონომიურ რესპუბლიკაში აფხაზეთის ავტონომიური რესპუბლიკის მთავრობის წარმომადგენლობის ხელმძღვანელმა, თანამშრომლებმა და აფხაზეთის ომის ვეტერანებმა ქუთაისსა და ბათუმში აფხაზეთის ომში დაღუპულთა მემორიალი ყვავილებით შეამკეს და პატივი მიაგეს დაღუპულთა ხსოვნას;
* ასევე, წარმომადგენლობის ინიციატივით ქუთაისში, აფხაზეთის ომში დაღუპულთა მემორიალის მიმდებარე ტერიტორიაზე დაირგო კიპარისები. აღნიშნული ინიციატივა განხორციელდა აფხაზეთის ა/რ სოფლის მეურნეობის დეპარტამენტის მხარდაჭერით, რომლებმაც წარმომადგენლობას უსასყიდლოდ გადასცა კიპარისების ნერგები. აქციაში მონაწილეობდნენ წარმომადგენლობის თანამშრომლები და აფხაზეთის ომის ვეტერანები.
* სოხუმის დაცემის დღიდან 25 წელი გავიდა. ამ დღის აღსანიშნავად საკურატორო რეგიონის რიგ ქალაქებში (ქუთაისი, ხონი, წყალტუბო, ბათუმი) ღონისძიებები გაიმართა. იმერეთის, გურიის, რაჭა-ლეჩხუმისა და ქვემო სვანეთის რეგიონებსა და აჭარის ავტონომიურ რესპუბლიკაში აფხაზეთის ავტონომიური რესპუბლიკის მთავრობის წარმომადგენლობის ხელმძღვანელმა ზაზა ჩაჩავამ და წარმომადგენლობის თანამშრომლებმა აფხაზეთის ომში დაღუპულთა მემორიალი გვირგვინით შეამკეს და პატივი მიაგეს საქართველოს ტერიტორიული მთლინობისათვის ბრძოლაში დაღუპულთა ხსოვნას.
* ქ. ბათუმში, მწერალთა სახლში მოეწყო აფხაზი მხატვრის ა. შარვაშიძის ნამუშევართა რეპროდუქციების გამოფენა, აფხაზურ ენაზე ნათარგმნი ნ. დუმბაძის ნაწარმოების „გული“ და აფხაზური ენის შემსწავლელთათვის დამზადებული ელ. დისკის პრეზენტაციები. საღამოს ესწრებოდნენ აჭარის ა/რ ადგილობრივი აფხაზური დიასპორის, დევნილი და ადგილობრივი საზოგადოების წარმომადგენლები.